Muumilaakso (animaatiosarja)

Muumilaakso (, ) on helmikuussa 2019 ensiesityksensä saanut suomalais-brittiläinen animoitu televisiosarja, joka pohjautuu Tove Janssonin Muumi-kirjoihin sekä Tove ja Lars Janssonin Muumipeikko-sarjakuviin.

Sarjan on ohjannut brittiläinen Steve Box ja se on toteutettu tietokoneanimaationa. Tuotantoyhtiönä on suomalainen Gutsy Animations yhteistyössä Yleisradion kanssa. Mukana on myös suomalainen Anima Vitae -animaatiostudio. Suomenkielisen dubbauksen ohjauksesta vastaa Carla Rindell ja käännöksestä Minna Tasanto, joka käänsi myös Muumilaakson tarinoiden vuoden 2017 version. Sarjassa dramaturgina toimii Melli Maikkula.

Sarjan budjetti oli yli 20 miljoonaa euroa, mikä tekee sarjasta kaikkien aikojen kalleimman suomalaisen televisiotuotannon.

PGS Entertainment hankki sarjan jakeluoikeudet 1. toukokuuta 2019.

Jaksot

Ensimmäinen tuotantokausi 
Sarjan ensimmäiseen tuotantokauteen kuuluu 13 jaksoa, joista ensimmäinen sai ensiesityksensä Suomessa 25. helmikuuta 2019 suomeksi ja seuraavana päivänä ruotsiksi. Jaksot esitettiin ensimmäisen kerran televisiossa suomeksi maanantaisin Yle TV2:lla ja ruotsiksi tiistaisin Yle Teema & Fem -kanavalla. Uudet jaksot julkaistiin jo maanantaisin sekä suomeksi että ruotsiksi Ylen suoratoistopalvelu Yle Areenassa. Isossa-Britanniassa sarjaa on esittänyt televisioyhtiö Sky 19. huhtikuuta 2019 alkaen.

Toinen tuotantokausi 
Myös sarjan toinen tuotantokausi koostuu 13 jaksosta. Kauden neljä ensimmäistä jaksoa julkaistiin Yle Areenassa 2. maaliskuuta 2020 ja seuraavat neljä 30. maaliskuuta. Loput viisi jaksoa julkaistiin 27. huhtikuuta. Jaksoja on esitetty televisiossa suomeksi Yle TV2:lla 2. maaliskuuta alkaen. Ruotsiksi jaksoja on esitetty BUU-klubben-ohjelman yhteydessä Yle Teema & Fem -kanavalla.
Kaksi ensimmäistä jaksoa esitettiin myös Finnkinon elokuvateattereissa 2. helmikuuta 2020. Iso-Britanniassa toista tuotantokautta alettiin esittää 21. joulukuuta 2019 ja Japanissa 9. tammikuuta 2020 alkaen.

Kolmas tuotantokausi 
Sarjan kolmannesta tuotantokaudesta ilmoitettiin marraskuussa 2020.
Iso-Britanniassa kolmatta tuotantokautta alettiin esittää 1. huhtikuuta 2022. Suomessa kolmas kausi julkaistiin 3. lokakuuta 2022.
{| class="wikitable" style="width: 100%; margin-right: 0;"
|-
! nro
! Jakson nimi
! Ensiesitys suomeksi
! Ensiesitys ruotsiksi
! Kirja tai sarjakuva, johon jakso perustuu
|-

{{Jaksolista
 | jaksonumero      = 12
 | nimi             = Muumimamman lentävä unelma
 | esityspäivä      = 3. lokakuuta 2022
 | muu_esityspäivä  = 3. lokakuuta 2022
 | kenttä4          = Muumipeikko ja vanhat hyvät ajat
}}

|-
|}
 Neljäs tuotantokausi 
Sarjan neljännestä tuotantokaudesta ilmoitettiin tammikuussa 2023.

 Elokuva 
Joulukuussa 2022, Gutsy Animation paljasti että sarjan neljäs kausi ja elokuva ovat tekeillä.

 Hahmot ja ääninäyttelijät 

 Suomalainen tuotanto 

 Sarjan musiikki 

Sarjan musiikin ovat säveltäneet suomalaiset säveltäjät Pekka Kuusisto ja Samuli Kosminen. Kuusiston isä, Ilkka Kuusisto, on säveltänyt musiikin Muumiooppera-esitykseen vuonna 1974.

Syyskuussa 2018 ilmoitettiin, että Gutsy Animations teki sopimuksen Sony Musicin kanssa, jossa monet artistit laulaisivat kappaleen jokaiselle jaksolle. Kappalelista julkistettiin 25. tammikuuta 2019.

Kappalelista (kausi 1)

 Vastaanotto Muumilaakso on saanut Suomessa enimmäkseen lämpimän vastaanoton, ja Ylen mukaan jo pelkästään ensimmäisen jakson on nähnyt 1. maaliskuuta 2019 mennessä peräti 1,38 miljoonaa katsojaa. Muumilaakso oli vuoden 2019 katsotuin TV-sarja sekä neljänneksi katsotuin ohjelma Suomessa (kaikki kanavat huomioiden).

Sarja on saanut osakseen myös polemiikkia, etunenässä monilta 1990-luvulla lapsuuttaan eläneiltä ja Muumilaakson tarinoiden parissa varttuneilta, jotka moittivat uutta sarjaa huonommaksi. Iltalehden toimittaja Mari Pudas kritisoikin näitä "90-luvun lapsia" ja syyttää heitä "Muumien omimisesta".

 Palkinnot Muumilaakso oli vuonna 2019 Shanghain kansainvälisillä tv-festivaaleilla (Magnolia Awards) ehdokkaana parhaan animaation ja parhaan tarinankerronnan kategorioissa. Vuonna 2019 Muumilaakso voitti C21 Content Innovation Awardsin palkinnon parhaan animoidun lastenohjelman kategoriassa sekä Kultaisen Venlan lasten- ja nuortenohjelman kategoriassa. Vuonna 2020 Muumilaakso'' voitti British Animation Awardsin palkinnon parhaan lastensarjan kategoriassa sekä oli ehdolla Banff Rockie Awardsin lastenanimaation kategoriassa ja New Yorkin kansainvälisillä lastenelokuvafestivaaleilla elokuvakategoriassa. Muumilaakso valittiin Encounters-elokuvafestivaalin sekä Broadcast Digital Awardsin (paras lasten digisisältö) kilpailuohjelmistoon vuonna 2020. Muumilaakso julkistettiin olevan International Emmy Kids Awards -ehdokas 10. syyskuuta 2020. Muumilaakso on ehdolla parhaaksi lasten- ja nuorten ohjelmaksi vuoden 2020 Kultainen Venla Gaalassa.

Lähteet

Aiheesta muualla
 Muumilaakso Yle Areenassa
 Miksi, oi miksi – Lähes kaikki, mitä haluat tietää uudesta Muumilaakso-animaatiosta

2010-luvun piirrossarjat
2020-luvun piirrossarjat
Muumi-televisiosarjat
Tietokoneanimaatiosarjat
Suomalaiset animaatiosarjat
Brittiläiset animaatiosarjat
Romaaneihin perustuvat televisiosarjat
Yle TV2:n televisio-ohjelmat
Yle Areena -alkuperäissarjat
Yle Teema & Femin televisio-ohjelmat